Emmanuel Macron și-a anunțat candidatura pentru al doilea mandat la președinția Franței.
Președintele francez Emmanuel Macron și-a anunțat candidatura pentru un nou mandat la președinția Franței. Preşedintele Franţei a pledat pentru independenţă economică şi a subliniat că va acorda prioritate educaţiei.
Preşedintele Franţei, Emmanuel Macron, şi-a anunţat, joi seară, în mod oficial, candidatura pentru un nou mandat prezidenţial, cerându-le cetăţenilor să îi acorde din nou "încrederea"."Vă solicit încrederea pentru un nou mandat de preşedinte al Republicii. Sunt candidatul care va inventa împreună cu dumneavoastră, în contextul provocărilor secolului, o reacţie franceză şi europeană singulară", a declarat Emmanuel Macron într-o scrisoare publică adresată cetăţenilor francezi, potrivit Agenţiei France-Presse şi postului BFMTV.Macron a spus că, în contextul actual, nu va putea efectua campania electorală aşa cum și-ar fi dorit, referindu-se la criza generată de intervenţia militară rusă în Ucraina.Preşedintele Franţei a pledat pentru independenţă economică şi a subliniat că va acorda prioritate educaţiei."Nu va putea exista independenţă fără forţă economică. De aceea, trebuie să muncim mult şi să reducem taxele care afectează munca şi costurile de producţie. Ne vom asigura că toţi copiii din Franţa vor avea aceleaşi şanse, că meritocraţia republicană va redeveni o promisiune pentru toată lumea. Va fi acordată prioritate şcolilor şi profesorilor, care vor fi mai liberi, mai respectaţi şi mai bine remuneraţi", a subliniat Emmanuel Macron. Scrutinul prezidenţial din Franţa este programat pe 10 şi 24 aprilie.Emmanuel Macron este președinte al Franței din mai 2017.Alegerile prezidențiale în Franța vor avea loc în aprilie.